П Р О Т О К О Л   № 9

Днес, 14.03.2024 г. година от 17:00 часа се проведе извънредно заседание на Общински съвет – Враца в Конферентната зала на Община Враца.

Присъстваха 32 общински съветника.
По уважителни причини отсъства: г-н Борислав Банчев, г-н Младен Младенов, д-р Иво Ралчовски, г-н Румен Петков и г-н Христо Найденов.
Д-р Владимир Христов разпредели функциите на зам.-председателите на Общински съвет – Враца, както следва: г-жа Цветелина Николаева замества д-р Владимир Христов по време на изказванията му и ще изчита поименното гласуване, отразяване на поименното гласуване г-жа Владислава Лакова, проверка на кворума и отразяване на гласуването с вдигане на ръка – г-н Стефан Стаменов.


Д-р Владимир Христов – Председател на Общински съвет – Враца обяви кворум и откри заседанието в съответствие с чл.50, ал.1 от Правилника за организацията и дейността на Общински съвет – Враца, неговите комисии и взаимодействието му с общинска администрация. Д-р Христов съобщи на присъстващите общински съветници, че със Заповед № ПО-07-7/08.03.2024 г. областният управител на Област Враца е върнал за ново обсъждане Решение № 92 по Протокол № 8 от 27.02.2024 г. на Общински съвет-Враца, с което е приет проект за изменение и допълнение на Правилник за устройството и дейността на ОП „Спорт и туризъм”-Враца (приет с Решение № 722/29.07.2010 г. на Общински съвет – Враца) и допълни, че във връзка със срока определен от областния управител е необходимо на заседанието да бъде разгледан проект за решение, относно „Разглеждане на Решение № 92 по Протокол № 8 от 27.02.2024 г. на Общински съвет-Враца, върнато за ново обсъждане със Заповед № ПО-07-7/08.03.2024г. на областния управител на Област Враца“, след което даде думата за разисквания и предложения по проект за дневен ред с горепосоченото допълнително предложение. Такива не се направиха.

Д-р Христов подложи проекта за дневен ред на гласуване.
ЗА – 32
ПРОТИВ – няма

ВЪЗДЪРЖАЛИ СЕ – няма

Проектът за дневен ред се приема.
1. Полагане на клетва на новоизбрания кмет на кметство Паволче.

2. Разглеждане на Решение № 92 по Протокол № 8 от 27.02.2024 г. на Общински съвет-Враца, върнато за ново обсъждане със Заповед № ПО-07-7/08.03.2024г. на областния управител на Област Враца.

Докладва: Калин Каменов

   Кмет на Община Враца


Д-р Вл.Христов запозна присъстващите с Решение № 273-ЧМИ от 10.03.2024 г. на ОИК – Враца, с което избира Петрана Николаева Ангелкова за кмет на кметство Паволче и покани същата да положи клетва.


Г-жа Ангелкова положи клетва и отправи приветствие към всички в залата.


Д-р Вл.Христов запозна присъстващите с Решение № 274-МИ от 13.03.2024 г. на ОИК – Враца, с което предсрочно са прекратени правомощията като общински съветник в Общински съвет - Враца на г-жа Вероника Емилова Ценова, и с което за избран общински съветник в Общински съвет – Враца е обявен следващия в листата – г-н Ивайло Димитров Иванов. Д-р Христов покани г-н Иванов да положи своята клетва.


Г-н Ивайло Иванов положи клетва и отправи приветствие към всички в залата.



По точка 2 от от дневният ред на заседанието, д-р Христов даде думата на г-н Ал.Владимиров – Зам.-кмет на Община Враца.
2. Разглеждане на Решение № 92 по Протокол № 8 от 27.02.2024 г. на Общински съвет-Враца, върнато за ново обсъждане със Заповед № ПО-07-7/08.03.2024г. на областния управител на Област Враца.

Докладва: Александър Владимиров









               Зам-.кмет на Община Враца

Изказаха се: Ир.Иванова, Кр.Богданов, Кирил Кунгалов и Вл.Христов.

Р Е Ш Е Н И Е  № 117

Относно: Разглеждане на Решение № 92 по Протокол № 8 от 27.02.2024 г. на Общински съвет-Враца, върнато за ново обсъждане със Заповед № ПО-07-7/08.03.2024г. на областния управител на Област Враца
    ОБЩИНСКИ СЪВЕТ

На основание чл.21, ал. 1, т. 23 и ал. 2 във връзка с чл. 45, ал. 9 от Закона за местното самоуправление и местната администрация, във връзка с чл. 52, ал. 4 от ЗОС, чл. 5, ал. 2 и чл. 24 от Правилника за организацията и дейността на ОП „Спорт и туризъм”-Враца и при мотиви, изложени в Предложението, 

                                                          Р Е Ш И:

1. Приема повторно проект на изменение и допълнение на Правилник за устройството и дейността на ОП „Спорт и туризъм”-Враца, върнат за ново обсъждане със Заповед № ПО-07-7/08.03.2024г. на областния управител на Област Враца.

2. Възлага на Кмета на община Враца да извърши всички последващи действия по изпълнение на настоящото решение.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 24: В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Пеев, Ив.Иванов, Ир.Иванова, М.Симеонова, М.Стойчевски, М.Ангелов, М.Михайлов, М.Калистратов, М.Ангелова, Н.Василев, Н.Велчовска, Н.Николов, Н.Дакева, С.Александрова, Св.Арнаудов, Ст.Попов, Ст.Стаменов и Цв.Николаева.

ПРОТИВ – 8: Адр.Тодоров, Иван Иванов, Иво Иванов, К.Кунгалов, Кр.Богданов, Л.Петков, Т.Петров и Цв.Дамяновска.

ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА


След изчерпване на дневния ред, д-р Вл.Христов - Председател на Общински съвет – Враца, закри извънредното заседание на Общински съвет – Враца в 17:30 часа.
д-р Владимир Христов
Председател на Общински съвет – Враца
Изготвил протокола: 

Нина Спасова
Гл. експерт за работа с общинските съветници[image: image1.png]

